En 27-årig mand blev tirsdag aften omkring klokken 21.00 anholdt, efter politiet fik en melding omkring butikstyveri i Coop365 på Sct Olai Plads i Hjørring. Omkring tre timer forinden havde politiet også modtaget en anmeldelse på en mand, der umotiveret havde slået en 14-årig pige og en 18-årig mand med en flad hånd i ansigtet i toget fra Hjørring mod Hirtshals. Manden var efterfølgende stået af toget i Vidstrup, men dukkede så efterfølgende op i Hjørring. - Da vi kom frem til Coop365 i Hjørring, kunne vi se, at manden var identisk med gerningsmanden i toget. Derudover var han i forvejen kendt hos politiet for lignende sager, fortæller vagtchef Poul Fastergaard til TV2 Nord. Manden blev anholdt og sigtet for butikstyveri samt voldsepisoderne i toget, og på grund af den tidligere kriminalitet har politiets jurister vurderet, at han skulle fremstilles i grundlovsforhør onsdag klokken 13.00.

Referat:
Grundlovsforhøret begyndte onsdag klokken 13.00.